Diari Oficial de la Generalitat Valenciana


Sumari del DOGV 6505, del 19-04-2011 (2011/4479)

RESOLUCIÓ de 25 de març de 2011, de la Direcció General de Patrimoni Cultural Valencià, de la Conselleria de Cultura i Esport, per la qual s'acorda la inscripció en la secció segona de l'Inventari General de Patrimoni Cultural Valencià de determinats béns immobles de rellevància local situats al terme municipal de Faura.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6505

Data del DOGV
:   19-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4479


Data del document
:   25-03-2011

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Faura
    * ben cultural
    * legislació
    * protecció del patrimoni

RESOLUCIÓ de 25 de març de 2011, de la Direcció General de Patrimoni Cultural Valencià, de la Conselleria de Cultura i Esport, per la qual s'acorda la inscripció en la secció segona de l'Inventari General de Patrimoni Cultural Valencià de determinats béns immobles de rellevància local situats al terme municipal de Faura. [2011/4479]  
S'han rebut, en compliment del que disposa l'article 48 de la Llei 4/1998, d'11 de juny, del Patrimoni Cultural Valencià, el trasllat de la Resolució de 18 de maig de 2010, del director general d'Urbanisme, per la qual s'acomplixen els condicionants a què es referix l'acord de la Comissió Territorial d'Urbanisme de 29 de gener de 2010 i s'ordena la publicació de l'acord aprovatori i les normes urbanístiques de Pla General de Faura (DOCV de 18.06.2010), així com un exemplar original del Catàleg.  
Atés que el Catàleg de Béns i Espais Protegits incorpora, amb la consideració de béns de rellevància local, els immobles que figuren en la present resolució, i que este document va ser objecte d'un informe favorable de la direcció general amb data 13 de gener de 2010, de conformitat amb el que establix l'apartat primer de l'article 47 de la norma esmentada.  
Esta direcció general, en allò que és matèria de la seua competència, resol:  
  
Primer  
Inscriure en la secció segona de l'Inventari General de Patrimoni Cultural Valencià els béns immobles de rellevància local següents:  
  
  
Nom del Bé: Ermita de Santa Bàrbara.  
Categoria: Monument d'Interés Local.  
  
Nom del Bé: Església parroquial dels Sants Joans.  
Categoria: Monument d'Interés Local.  
  
Nom del Bé: Palau de la Senyoria de la Baronia - Comtat de Faura.  
Categoria: Monument d'Interés Local.  
  
Nom del Bé: Nucli històric tradicional de Faura.  
Categoria: Nucli Històric Tradicional.  
  
Nom del Bé: Sistema hídric.  
Categoria: Espai Etnològic d'Interés Local.  
  
Nom del Bé: Llavador i escorxador.  
Categoria: Espai Etnològic d'Interés Local.  
  
Nom del Bé: Sistema hídric partidor d'aigües (Sistar).  
Categoria: Espai Etnològic d'Interés Local.  
  
Nom del Bé: Molí de Faura.  
Categoria: Espai Etnològic d'Interés Local.  
  
Nom del Bé: Calvari de Faura.  
Categoria: Espai Etnològic d'Interés Local.  
  
Nom del Bé: els Llogarets.  
Categoria: Espai de Protecció Arqueològica.  
  
Nom del Bé: Rubau.  
Categoria: Espai de Protecció Arqueològica.  
  
Segon   
Notificar la present resolució a l'Ajuntament de Faura i procedir a publicar-la en el Diari Oficial de la Comunitat Valenciana.  
  
València, 25 de març de 2011.- La directora general de Patrimoni Cultural Valencià: Paz Olmos Peris.